**Az intézmény rövid bemutatása, működésének, helyzetének, helyi közösségbe ágyazódásának legfontosabb jellemzői:**

Intézményünknek két profilja van. Művészeti és két tanítási nyelvű oktatás zajlik.

Iskolánkban két telephelyen folyik a nevelő-oktató munka. Az Eötvös utcai épületben 1929-ben kezdődött a tanítás. Nagy udvarral, fákkal gyermekbarát környezetben tanulnak a legkisebbek, elsőtől harmadik évfolyamig. Az Árpád utcai épülete 1979-ben épült. A tanulók negyediktől nyolcadik évfolyamig tanulnak ott. Iskolakertet művelünk és rendelkezünk a műveléséhez szükséges eszközökkel.

Az iskolánk 46 fő álláshellyel rendelkezik. Szakos ellátottságunk 100%-os. A tantestület több mint egyharmada foglalkozik intenzíven környezeti nevelési kérdésekkel a tanórákon és azokon kívül. Vannak, akik minden programban, munkában részt vállalnak, s vannak, akik időnként kapcsolódnak egy-egy tevékenységi területhez. A környezeti nevelés az a területe az iskolai életnek, ahol csak nagyon fokozatosan és lépésenként haladunk előre. A további munkában is szükség van az iskolavezetőség, a tapasztaltabb és a fiatal kollegák együttműködésére.